શીર્ષક: એ બહુરૂપી શિક્ષિકા જેમણે એક સાથે 25 સ્કૂલોમાં નોકરી કરી કરોડનો પગાર લીધો\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
અનામિકા શુક્લા

અનામિકા શુક્લાને પ્રાથમિક શિક્ષણ વિભાગ દ્વારા નોટિસ મોકલવામાં આવી હતી પરંતુ તેઓ નોટિસનો જવાબ આપવાની જગ્યાએ રાજીનામું આપવા આવતાં તેમની નાટકીય રીતે ધરપકડ કરવામાં આવી. 

પોલીસના કહેવા પ્રમાણે પ્રાથમિક શિક્ષણ અધિકારી કાસગંજની ફરિયાદના આધારે કેસ નોંધી શિક્ષિકા અનામિકા શુક્લાની ધરપકડ કરવામાં આવી છે. પોલીસ તપાસ કરી રહી છે. 

જોકે, એ હજુ સ્પષ્ટ નથી કે ધરપકડ કરાયેલી અનામિકા શુક્લા એ જ છે જેમણે ખરેખર આ ગોટાળો કર્યો છે અથવા પછી ગેરરીતિ કરનાર અનામિકા શુક્લા બીજું જ કોઈ છે.

કાસગંજના પ્રાથમિક શિક્ષણ અધિકારી અંજલિ અગ્રવાલે બીબીસીને કહ્યું, "આ કેસની જાણકારી મળ્યા પછી અમે અનામિકા શુકલા નામની આ શિક્ષિકાને નોટિસ આપી હતી. શનિવારે તેમણે એક વ્યક્તિના માધ્યમથી પોતાનું રાજીનામું મોકલાવ્યું હતું. અમે પૂછ્યું ત્યારે ખ્યાલ આવ્યો કે તે પોતે અમારી ઑફિસમાં આવ્યા છે. આ અંગે પોલીસને જાણકારી આપી અને પછી પોલીસે તેમની ધરપકડ કરી."

પત્રકારો અને પોલીસને અલગ અલગ નામ જણાવ્યું 

અધિકારી અંજલી અગ્રવાલ

ધરપકડ પછી શિક્ષિકાએ ત્યાં હાજર પત્રકારોને પોતાનું નામ અનામિકા સિંહ કહ્યું અને પછી પોલીસને કંઈક અલગ નામ જણાવ્યું. જોકે હાલ તેમની તપાસ ચાલી રહી છે.  

અનામિકા શુક્લા પર આરોપ છે કે તેમણે ગોટાળો કરીને આટલી જગ્યા પર એક સાથે નોકરી કરીને એક વર્ષમાં એક કરોડથી વધારે રૂપિયાનો પગાર લીધો છે. 

ધરપકડ કરાયેલા અનામિકા શુકલા કાસગંજ જિલ્લાના કસ્તૂરબા વિદ્યાલય ફરીદપુરમાં વિજ્ઞાનનાં શિક્ષિકા તરીકે છેલ્લાં દોઢ વર્ષથી કામ કરી રહ્યાં છે.  

શુક્રવારે પ્રાથમિક શિક્ષણ વિભાગના અધિકારી અંજલિ અગ્રવાલે તેમને પગારના ઉપાડને અટકાવતી નોટિસ મોકલી હતી. કસ્તૂરબા વિદ્યાલયોમાં શિક્ષકોની નિમણૂક કરાર આધારે થતી હોય છે અને દર મહિને ત્રીસ હજાર રૂપિયાનો પગાર મળે છે. 

આ કેસ ત્યારે સામે આવ્યો જ્યારે પ્રાથમિક શિક્ષણ વિભાગે શિક્ષકોનો ડેટાબેઝ તૈયાર કરવાનું શરૂ કર્યું. આ દરમિયાન વિભાગને અનામિકા શુકલાનું નામ 25 સ્કૂલની યાદીમાં મળ્યું હતું.

આ જાણકારી પછી વિભાગમાં અફરાતફરી મચી ગઈ અને તરત આ કેસની તપાસના આદેશ આપવામાં આવ્યા. 

અનામિકા શુક્લાનાં નામના દસ્તાવેજોને આધારે અમેઠી, આંબેડકરનગર, રાયબરેલી, પ્રયાગરાજ, અલીગઢ સહિત એક સાથે 25 શાળાઓમાં તે શિક્ષિકાની નોકરી કરતાં ધ્યાને આવ્યાં.

અનામિકા શુક્લાને ગત 13 મહિનાઓમાં 25 કસ્તૂરબા ગાંધી બાલિકા વિદ્યાલયોમાં એક કરોડ રૂપિયાનું માનદ વેતન આપવામાં...